Lordina Mahama

Lordina Mahama (née Effah; dem born am 6 March 1963) be Ghanaian former First Lady of Ghana wey serve as first lady from 2012 dey go 2017. She marry plus de fourth President for de Fourth Republic of Ghana, John Dramani Mahama."Lordina Mahama to receive honorary doctorate". graphic.com.gh. 7 May 2015. Retrieved 22 July 2016. Before she cam turn First Lady, na she be Second Lady of Ghana from 2009 dey go 2012.

 Early life 
Na dem born am Lordina Effah for March 6, 1963, by de late Mr. den Mrs. Effah. Lordina dey komot Jema-Ampoma insyd de Nkoranza District, wey dey locate insyd de Brong-Ahafo Region of Ghana. She be last of three kiddies. She get ein her initial training insyd Tamale, Ghana, at de Tishigu Anglican Elementary School. She then proceed to de Ghana Secondary School insyd Tamale, wer na she fini ein GCE education. Na ebe for Ghana Secondary School wey Lordina meet ein future husby, John Dramani Mahama.

Education den career
Na Mahama be student at Flair Catering Services, wey she receive four-year college education insyd Hospitality Management at de Ghana Institute of Management and Public Administration (GIMPA). She study for a Masters of Arts insyd Governance den Leadership at de Ghana Institute of Management and Public Administration (GIMPA) wey she graduate insyd 2012. Mahama graduate plus a Master of Laws (LLM) insyd Business Law/International Business Law from de De Montfort University insyd de United Kingdom insyd 2019.

 Ein life matter 
Lordina marry John Dramani Mahama wey togeda dem get five kiddies dem name Shafik, Shahid, Sharaf, Jesse den Farida. She dey speak English, Hausa, Dagbani den Twi fluently.

 Humanitarian works 
Ein charity, The Lordina Foundation, touch de lives of beneficiaries insyd different regions of Ghana. De motto of de foundation be "The more we share, the more we have". Dem dey do donations especially around Christmas den for oda periods insyd de year.

 Honours den recognition 
Mahama get number of awards to ein name den credit. Dese dey include:
 Honorary Doctor of Humane Letters, by de Presido den Trustees of de Fordham University.
 An award for campaign for cervical cancer, Maputo, Mozambique.
 Award for cervical cancer advocacy, Windhoek, Namibia.
 Dem induct am into de Global Women Leaders Hall of Fame.
 Global Inspiration Leadership Award at de Africa-Middle East-Asia summit insyd Dubai.
 Dem enstool am as Sompahemaa of de Nkoranza Traditional Area, plus stool title (Nana Akosua Fremaa Ampomah Sika I).
 Dem enstool am as Development Queen insyd Bodom insyd de Brong Ahafo region of Ghana.
 Dem enstool am as Development Queen insyd Ampoma in the Brong Ahafo region of Ghana.
 Dem enstool am as Development Queen insyd Anloga insyd Kumasi, Ashanti region of Ghana.

 References 

 External links 
Wikimedia Commons get media wey relate to Lordina Dramani Mahama.

 Q & A With OAFLA President, H.E. Dr. Nana Lordina Dramani Mahama
 Lordina Mahama commended for philanthropic work

Category:Human
Category:Ghanaians
Category:1963 births
Category:First ladies of Ghana
Category:Second ladies of Ghana
Category:Ghanaian businesspeople
Category:People wey komot Brong-Ahafo Region
Category:Ghanaian Pentecostals
Category:Ghana Institute of Management and Public Administration alumni
Category:Ghanaian philanthropists
Category:Ghana Senior High School (Tamale) alumni
Category:Alumni of De Montfort University